pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- “นฤมล” รมช.แรงงาน ติดตามภารกิจกรมพัฒนาฝีมือแรงงานตามยุทธศาสตร์ชาติ ประจำปีงบฯ 63 ระบุ ในช่วงโควิด-19 กองทุนพัฒนาฝีมือแรงงาน ช่วยเหลือผู้ประกอบการ และพัฒนาลูกจ้างไปแล้วหลายราย
วันจันทร์ที่ 17 สิงหาคม 2563
“นฤมล” รมช.แรงงาน ติดตามภารกิจกรมพัฒนาฝีมือแรงงานตามยุทธศาสตร์ชาติ ประจําปีงบฯ 63 ระบุ ในช่วงโควิด-19 กองทุนพัฒนาฝีมือแรงงาน ช่วยเหลือผู้ประกอบการ และพัฒนาลูกจ้างไปแล้วหลายราย
--
ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เข้าร่วมประชุมกับนายธวัช เบญจาทิกุล อธิบดีกรมพัฒนาฝีมือแรงงาน เพื่อติดตามภารกิจของกรมพัฒนาฝีมือแรงงาน ตามยุทธศาสตร์ชาติ ประจําปีงบประมาณ 2563 โดยพัฒนาฝีมือแรงงานภายใต้ยุทธศาสตร์ด้านความมั่นคง ด้านการสร้างความสามารถ ด้านการพัฒนาและเสริมสร้างศักยภาพทรัพยากรมนุษย์ และด้านการสร้างความเสมอภาคทางสังคม มีเป้าหมาย 3,827,200 คน มีผลการดําเนินงาน 4,419,890 คน
สําหรับกองทุนพัฒนาฝีมือแรงงานมีเงินกองทุน 1,118,337,416,33 บาท สถานประกอบกิจการกู้ยืมเงินกองทุนพัฒนาฝีมือแรงงาน 432 บริษัท อนุมัติเงินให้กู้ยืม 267,546,248 บาท มีลูกจ้างได้รับการพัฒนาฝีมือแรงงาน 71,034 คน ซึ่งจากสถานการณ์การแพร่ระบาดของ COVID-19 ได้มีมาตรการช่วยเหลือผู้ประกอบการที่กู้ยืมเงินกองทุนพัฒนาฝีมือแรงงานโดยผ่อนผันระยะเวลาการชําระหนี้ 44 แห่ง ขยายระยะเวลาชําระหนี้ 37 แห่ง ลดอัตราดอกเบี้ย 2 แห่ง เลื่อนกําหนดวันชําระหนี้ 117 แห่ง และปลอดเวลาการชําระคืนงวดแรก 37 แห่ง
ทั้งนี้ ที่ผ่านมาได้มีการส่งเสริมมาตรฐานฝีมือแรงงานเพื่อกระตุ้นให้เกิดการพัฒนาทักษะฝีมือให้เป็นมาตรฐานสากล ทั้งการแข่งขันฝีมือแรงงานแห่งชาติระดับภาค การแข่งขันฝีมือแรงงานอาเซียน และการแข่งขันฝีมือคนพิการด้วย
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 2/2560
วันพุธที่ 27 กันยายน 2560
รอง นรม.พล.อ.อ.ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 2/2560
รอง นรม.พล.อ.อ.ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 2/2560 โดยมีมติเห็นชอบในหลักการ ผลการตรวจสอบพิสูจน์สิทธิในที่ดินและการแก้ไขปัญหาฯ จังหวัดสุรินทร์
วันนี้ (27 กันยายน.2560) เวลา 13.30 น. ณ ห้องประชุม 109 ชั้น 1 สํานักปลัด สํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 2/2560 ซึ่งสรุปสาระสําคัญ ดังนี้
ที่ประชุมรับทราบผลการดําเนินงานแก้ไขปัญหาโดยกรมชลประทาน จังหวัดศรีสะเกษ จังหวัดสุรินทร์และจังหวัดร้อยเอ็ด จากนั้นที่ประชุมได้พิจารณาและมีมติเห็นชอบในหลักการ ผลการตรวจสอบพิสูจน์สิทธิในที่ดินที่ผ่านการพิจารณาของคณะอนุกรรมการการแก้ไขปัญหาฯ จังหวัดสุรินทร์ จํานวน 8 แปลง เนื้อที่ 44-3-65 ไร่ ในอัตราไร่ละ 32,000 บาท โดยจะนําเสนอต่อคณะรัฐมนตรีเพื่อพิจารณาต่อไป
นอกจากนี้ ที่ประชุมได้รับทราบความคิดเห็น โครงการแหล่งผลิตอาหารลุ่มน้ําชี-มูล โดยมีพื้นที่ดําเนินการแบ่งเป็น 4 ระยะ ระยะที่ 1 พื้นที่น้ําท่วมซ้ําซากบริเวณด้านนอกคันกั้นน้ําเขื่อนราษีไศล ระยะที่ 2 พื้นที่น้ําท่วมซ้ําซากนอกคันกั้นน้ําเขื่อนหัวนา ระยะที่ 3 พื้นที่น้ําท่วมซ้ําซากที่อยู่ติดกับลําน้ํามูล และระยะที่ 4 พื้นที่น้ําท่วมซ้ําซากที่ติดอยู่กับลําน้ําชี
ทั้งนี้ เพื่อบรรเทาปัญหาความเดือดร้อนของราษฎรที่ได้รับผลกระทบจากสภาพน้ําท่วมซ้ําซากนอกคันกั้นน้ําของเขื่อนฯ โดยปรับเปลี่ยนการใช้ประโยชน์ของที่ดิน เช่นการทําเกษตรเชิงเดี่ยว (นาข้าว) เปลี่ยนไปเป็นเกษตรแบบผสมผสาน ตามแนวทางเกษตรทฤษฎีใหม่เพื่อพัฒนาและส่งเสริมอาชีพ และรายได้ของเกษตรกรที่ได้รับผลกระทบจากโครงการฯ และเป็นการเปลี่ยนวิกฤตเป็นโอกาส ให้เป็นผู้ได้รับโอกาส จากการสร้างอาชีพและแหล่งผลิตอาหารของลุ่มน้ํามูล พร้อมสร้างเสริมให้เกิดความยั่งยืนอย่างเป็นระบบในอนาคต ตลอดจนขยายผลครอบคลุมพื้นที่ลุ่มน้ํามูลและลุ่มน้ําชี อย่างไรก็ตามที่ประชุมได้มอบหมายให้หารือและประชุมในกลุ่มย่อยรวมทั้งสรุปข้อดี ข้อเสียในส่วนที่เป็นประโยชน์เพื่อนํามาหารือในการประชุมครั้งต่อไป
******************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดนครศรีธรรมราช เพื่อรับฟังปัญหาความเดือดร้อนของประชาชนในพื้นที่
วันจันทร์ที่ 20 สิงหาคม 2561
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดนครศรีธรรมราช เพื่อรับฟังปัญหาความเดือดร้อนของประชาชนในพื้นที่
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดนครศรีธรรมราช เพื่อรับฟังปัญหาความเดือดร้อนของประชาชนในพื้นที่
ในวันจันทร์ที่ ๒๐ สิงหาคม ๒๕๖๑ เวลา ๑๐.๐๐ น.
พลอากาศเอก ประจิน จั่นตอง
รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วย นายศิริ จิระพงษ์พันธ์ รัฐมนตรีว่าการกระทรวงพลังงาน
และคณะ ลงพื้นที่ตรวจเยี่ยมโรงแยกก๊าซและโรงไฟฟ้าขนอม พร้อมทั้งพบปะพูดคุยและรับฟังปัญหาความเดือดร้อนจากประชาชนในพื้นที่ ณ ห้องประชุมใหญ่ อาคารชัยสนพัฒนา ตําบลท้องเนียน อําเภอขนอม จังหวัดนครศรีธรรมราช
ต่อมา เวลา ๑๓.๐๐ น.
รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ ลงพื้นที่ตรวจเยี่ยมจุดติดตั้งเน็ตประชารัฐ บ้านศาลาสามหลัง หมู่ที่ ๗ ตําบลสระแก้ว อําเภอท่าศาลา จังหวัดนครศรีธรรมราช
เพื่อส่งเสริมให้ประชาชนในทุกพื้นที่สามารถเข้าถึงข่าวสารและงานบริการของภาครัฐได้อย่างครอบคลุม
จากนั้น เวลา ๑๕.๐๐ น.
รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะผู้บริหารกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๑๑/๒๕๖๑ เพื่อขับเคลื่อนการอํานวยความยุติธรรมในระดับพื้นที่ และสร้างกลไกบูรณาการทํางานร่วมกันระหว่างภาครัฐและภาคประชาชน พร้อมทั้งพบปะประชาชนเพื่อรับฟังปัญหาความเดือดร้อน ณ หอประชุมเมืองเทศบาลนครศรีธรรมราช (ทุ่งท่าลาด) ตําบลนาเคียน อําเภอเมือง จังหวัดนครศรีธรรมราช
โดยมี นายขจรเกียรติ รักพานิชมณี รองผู้ว่าราชการจังหวัดนครศรีธรรมราช และประชาชนในพื้นที่ให้การต้อนรับ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรมได้ให้ความสําคัญในเรื่องการอํานวยความยุติธรรมและลดความเหลื่อมล้ําให้แก่ประชาชน โดยได้เร่งรัดให้หน่วยงานในสังกัดกระทรวงยุติธรรม ได้แก่ สํานักงานยุติธรรมจังหวัด ศูนย์ยุติธรรมชุมชน และหน่วยงานในสังกัด เข้ามาดูแลประชาชนในระดับพื้นที่ เพื่อให้สามารถเข้าถึงบริการและสิทธิขั้นพื้นฐานในกระบวนการยุติธรรมด้านต่างๆ อาทิ การให้คําปรึกษาด้านกฎหมาย การไกล่เกลี่ยระงับข้อพิพาทในชุมชน การช่วยเหลือเรื่องค่าใช้จ่ายในการดําเนินคดี การให้ความช่วยเหลือจากกองทุนยุติธรรม การจัดหาทนายความในการดําเนินคดี เป็นต้น ตลอดจนมุ่งส่งเสริมการให้ข้อมูลความรู้ที่จําเป็นในชีวิตประจําวันแก่ประชาชนในเรื่องภัยสังคม การหลอกลวงในรูปแบบต่างๆ และภัยจากเสพติด ซึ่งเป็นไปตามหลักการบริหารความยุติธรรม คือ การอํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี และส่งเสริมคนดีสู่สังคม ซึ่งเป็นการดูแลประชาชนตั้งแต่ต้นทางจนถึงปลายทาง เพื่อสร้างความเป็นธรรมและความสงบสุขให้เกิดขึ้นแก่ประชาชนในทุกพื้นที่
รัฐบาลไทย-ข่าวทำเนียบรัฐบาล-คณะกรรมการ ปคม. เห็นชอบร่างรายงานการป้องกันและปราบปรามการค้ามนุษย์ ปี 62 ก่อนส่งสหรัฐอเมริกาภายใน 31 ม.ค. 63
วันจันทร์ที่ 6 มกราคม 2563
คณะกรรมการ ปคม. เห็นชอบร่างรายงานการป้องกันและปราบปรามการค้ามนุษย์ ปี 62 ก่อนส่งสหรัฐอเมริกาภายใน 31 ม.ค. 63
คณะกรรมการ ปคม. เห็นชอบร่างรายงานการป้องกันและปราบปรามการค้ามนุษย์ ปี 62 ก่อนส่งสหรัฐอเมริกาภายใน 31 ม.ค. 63
วันนี้ (6 ม.ค. 63) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการป้องกันและปราบปรามการค้ามนุษย์ (คณะกรรมการ ปคม.) ครั้งที่ 1/2563 โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ เข้าร่วมประชุม ณ ห้องประชุม 301 ตึกบัญชาการ 1 ทําเนียบรัฐบาล
พลเอก ประวิตร กล่าวว่า การประชุมคณะกรรมการ ปคม. ครั้งนี้ มีวาระสําคัญคือ การพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทยประจําปี 2562 ฉบับภาษาไทยและภาษาอังกฤษ โดยที่ประชุมได้เห็นชอบร่างรายงานทั้งสองฉบับเรียบร้อยแล้วโดยมีผลการดําเนินงาน 3 ด้านสําคัญ ดังนี้ 1) ด้านดําเนินคดีและบังคับใช้กฎหมาย: นําเสนอสถิติการปราบปรามดําเนินคดีค้ามนุษย์ 279 คดี จําแนกเป็นการแสวงหาประโยชน์ทางเพศ (ค้าประเวณี สื่อลามก และทางเพศอย่างอื่น) 179 คดี การบังคับขอทาน 7 คดี การบังคับใช้แรงงาน (แรงงานทั่วไป แรงงานในภาคประมง) 34 คดี การเอาคนลงเป็นทาส 33 คดี และการขูดรีดและอื่นๆ 26 คดี โดยมีการจับกุมผู้ต้องหาได้ 542 คน จําแนกเป็นชาย 323 คน และหญิง 222 คน การช่วยเหลือผู้เสียหายจากการค้ามนุษย์ จํานวน 1,807 คน การพัฒนาศักยภาพของเจ้าหน้าที่ที่เกี่ยวข้องจากทุกหน่วยงานในกระบวนการยุติธรรมทางอาญา การพัฒนากระบวนการดําเนินคดีอย่างมีมาตรฐานและยึดหลักผู้เสียหายเป็นศูนย์กลางในทุกขั้นตอนของกระบวนการยุติธรรม 2) ด้านคุ้มครองช่วยเหลือ: การคุ้มครองผู้เสียหาย 1,537 คน ผู้เสียหายได้รับเงินชดเชยจากกองทุนเพื่อการป้องกันและปราบปรามการค้ามนุษย์ 11.87 ล้านบาท และได้รับเงินค่าสินไหมทดแทน 3.33 ล้านบาท การจัดทํา Mobile Application“PROTECT-U” เพื่อเป็นช่องทางช่วยเหลือคุ้มครองผู้เสียหาย นอกจากนี้ มีการจัดทํา QR Code นําเสนอกรณีตัวอย่างที่ประสบความสําเร็จ (Success Story) ในการคุ้มครองช่วยเหลือผู้เสียหายอย่างมีประสิทธิภาพไว้ในรายงานด้วย และ 3) ด้านป้องกัน: กําหนดให้นายจ้างจัดทําสัญญาจ้าง 3 ภาษา (ภาษาของแรงงานต่างด้าว ภาษาไทย และภาษาอังกฤษไว้ในฉบับเดียวกัน) เพื่อคุ้มครองแรงงานต่างด้าวให้ได้รับสิทธิประโยชน์ตามกฎหมายและเพิ่มประสิทธิภาพ การตรวจแรงงานกลุ่มเสี่ยงและดําเนินคดีกับผู้กระทําความผิดเกี่ยวกับการละเมิดสิทธิแรงงานอย่างเข้มงวด
พลเอก ประวิตร กล่าวเพิ่มเติมว่า เพื่อให้การจัดทํารายงานผลการดําเนินงานป้องกันและปราบปรามการค้ามนุษย์ประจําปี 2562 ทั้งฉบับภาษาไทยและภาษาอังกฤษ เป็นไปด้วยความเรียบร้อย จึงได้มอบให้ทุกหน่วยงานที่เกี่ยวข้องดําเนินการปรับปรุงรายงานให้มีความชัดเจน ครบถ้วน และสมบูรณ์ ก่อนนํากราบเรียนนายกรัฐมนตรี ในวันที่ 15 มกราคม 2563 และจัดส่งให้สหรัฐอเมริกาภายในวันที่ 31 มกราคม 2563 เพื่อเป็นข้อมูลประกอบการจัดระดับประเทศไทยในรายงานการค้ามนุษย์ ประจําปี 2563 ทั้งนี้ หากหน่วยงานใดมีปัญหาอุปสรรคในการดําเนินงาน รัฐบาลยินดีให้การช่วยเหลือและสนับสนุนอย่างเต็มที่ และขอให้ทุกคนมุ่งมั่นทํางานเพื่อให้การค้ามนุษย์หมดสิ้นไปจากประเทศไทยตามเจตนารมณ์ของรัฐบาลต่อไป
รัฐบาลไทย-ข่าวทำเนียบรัฐบาล-การซักหน้ากากอนามัยด้วยผงซักฟอกตามปกติ จะสามารถฆ่าเชื้อไวรัสโควิด-19 ได้หรือไม่ ??
วันพุธที่ 18 มีนาคม 2563
การซักหน้ากากอนามัยด้วยผงซักฟอกตามปกติ จะสามารถฆ่าเชื้อไวรัสโควิด-19 ได้หรือไม่ ??
ซักหน้ากากอนามัยด้วยผงซักฟอก ฆ่าเชื้อได้จริงหรือ?
Q: การใช้หน้ากากอนามัยแบบผ้า และมีการซักด้วยผงซักฟอกตามปกติ จะสามารถฆ่าเชื้อไวรัสโควิด-19 ได้หรือไม่ ??
A: การซักผ้าด้วยผงซักฟอกและนําไปตากแดด เพียงพอที่จะฆ่าเชื้อไวรัสโควิด-19 ได้แล้ว
รัฐบาลไทย-ข่าวทำเนียบรัฐบาล-กรุงไทยตอกย้ำความเป็นผู้นำด้านการให้บริการe-Donation “กรุงไทยเติมบุญ”
วันจันทร์ที่ 23 กรกฎาคม 2561
กรุงไทยตอกย้ําความเป็นผู้นําด้านการให้บริการe-Donation “กรุงไทยเติมบุญ”
กรุงไทยตอกย้ําความเป็นผู้นําด้านการให้บริการe-Donation “กรุงไทยเติมบุญ” ธนาคารแห่งแรกและแห่งเดียวทิ่ออกใบอนุโมทนาบุญอิเล็กทรอนิกส์ได้ทันที พร้อมจุดบริจาคกว่า 4,200 แห่งทั่วประเทศ
หลังจากที่ธนาคารกรุงไทยประสบความสําเร็จจากการนําร่องออกใบอนุโทนาบุญอิเล็กทรอนิกส์เป็นธนาคารแรก ที่วัดพระศรีรัตนมหาธาตุวรมหาวิหาร (วัดใหญ่) จ.พิษณุโลก เมื่อวันที่ 25 ธันวาคม ปลายปีที่ผ่านมาวันนี้ธนาคารกรุงไทยต่อยอดความสําเร็จกับการให้บริการ e-Donationอย่างเป็นทางการแล้ว ภายใต้ชื่อ “กรุงไทย เติมบุญ” เป็นธนาคารแรกและธนาคารเดียวที่สามารถออกใบอนุโมทนาบุญอิเล็กทรอนิกส์ทางอีเมลได้ทันที ไม่เสียค่าธรรมเนียม ช่วยลดปัญหาการจัดเก็บเอกสารพร้อมส่งข้อมูลการบริจาคให้กรมสรรพากรเพื่อประโยชน์ในการลดหย่อนภาษีซึ่งในขณะนี้มีหน่วยงานรับบริจาคที่ใช้บริการมากที่สุดถึงกว่า4,200 แห่งทั่วประเทศกับวัด โรงพยาบาลมูลนิธิสถานศึกษา มัสยิด และองค์กรสาธารณกุศลโดยตั้งเป้าไว้ 10,000 แห่ง ภายในสิ้นปีนี้
นายผยง ศรีวณิชกรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ของรัฐ ธนาคารได้ให้การสนับสนุนนโยบาย Thailand 4.0 ของภาครัฐที่ต้องการวางโครงสร้างพื้นฐานอิเล็กทรอนิกส์ให้ครอบคลุมทั่วประเทศและขับเคลื่อนสังคมไทยทุกภาคส่วนสู่สังคมไร้เงินสดโดยธนาคารได้ให้บริการe-Donation“กรุงไทย เติมบุญ”เพื่ออํานวยความสะดวกและเพิ่มความปลอดภัยให้กับลูกค้าและประชาชนในการบริจาคเงินผ่าน Mobile Applicationจากทุกธนาคารพร้อมส่งข้อมูลการบริจาคให้กรมสรรพากร สําหรับการลดหย่อนภาษีอีกด้วย
“ด้วยยุทธศาสตร์ Future Banking ของธนาคารที่นํานวัตกรรมทางการเงินมาตอบโจทย์เพื่อสะดวกสบายของลูกค้าและประชาชน โดยธนาคารเปิดให้บริการ e-Donation “กรุงไทย เติมบุญ” จํานวนมากที่สุดถึงกว่า 4,200 แห่งทั่วประเทศ ปัจจุบันมีวัดและศาสนสถานจํานวน 4,000 กว่าแห่ง โรงพยาบาลจํานวน 20 กว่าแห่ง มูลนิธิจํานวน 40กว่าแห่ง และสถานศึกษาจํานวน 130 แห่ง โดยตั้งเป้าหมายทั้งหมดไว้ 10,000 แห่งภายในสิ้นปีนี้สําหรับผู้ที่บริจาคเงินผ่าน KTB netbank จะได้รับใบอนุโมทนาบุญอิเล็กทรอนิกส์ทางอีเมลทันที ลดปัญหาการจัดเก็บและการสูญหายของเอกสาร”
นายผยง ศรีวณิช กล่าวต่อไปว่าการบริจาคผ่านKTB netbank ทําได้สะดวก ง่าย ทันใจเพียง 3 ขั้นตอน คือ1.สแกน QR Code “กรุงไทย เติมบุญ”2.กรอกที่อยู่อีเมลเพื่อให้ระบบจัดส่งใบอนุโมทนาบุญอิเล็กทรอนิกส์3.ระบุจํานวนเงินและยืนยันการทํารายการ ก็สามารถบริจาคเงินได้สะดวกและปลอดภัย ไม่เสียค่าธรรมเนียม และรับใบอนุโมทนาบุญอิเล็กทรอนิกส์ทางอีเมลได้ทันที
ด้านหน่วยงานรับบริจาคที่ติดตั้งแอปพลิเคชัน “เป๋าตุง กรุงไทย”สามารถรับเงินเข้าบัญชีธนาคารของหน่วยงานได้โดยตรง และตรวจสอบสรุปยอดบริจาคแบบ Real Time ซึ่งจะช่วยลดต้นทุนในการบริหารจัดการเงินสดและค่าใช้จ่ายในการออกใบอนุโมทนาบุญอิเล็กทรอนิกส์ด้วย
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-ยกการ์ดไว้ อย่าให้ตก
วันอาทิตย์ที่ 17 พฤษภาคม 2563
ยกการ์ดไว้ อย่าให้ตก
ช่วงผ่อนคลายมาตรการ
กินร้อน ช้อนตัวเอง
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมบูรณาการขับเคลื่อนการแก้ไขปัญหาการจราจรในเขตกรุงเทพมหานครและปริมณฑล ครั้งที่ 2/2561
วันศุกร์ที่ 6 กรกฎาคม 2561
รอง นรม.พล.อ.ประวิตรฯ เป็นประธานการประชุมบูรณาการขับเคลื่อนการแก้ไขปัญหาการจราจรในเขตกรุงเทพมหานครและปริมณฑล ครั้งที่ 2/2561
รอง นรม.พล.อ.ประวิตรฯ เป็นประธานการประชุมบูรณาการขับเคลื่อนการแก้ไขปัญหาการจราจรฯ เพื่อรับทราบแนวทางการเตรียมความพร้อม และแผนมาตรการป้องกันอุทกภัยในช่วงหน้าฝน พร้อมแผนการจราจรอย่างเป็นระบบของ กทม.
วันนี้ (6 กรกฎาคม 2561) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมบูรณาการขับเคลื่อนการแก้ไขปัญหาการจราจรในเขตกรุงเทพมหานครและปริมณฑล สรุปสาระสําคัญดังนี้
ที่ประชุมรับทราบ รายงานของกรุงเทพมหานครเกี่ยวกับแนวทางการเตรียมความพร้อมแผนป้องกันและแผนรองรับกรณีเกิดอุทกภัยในเขตกรุงเทพมหานครและปริมณฑลในช่วงหน้าฝน ซึ่งส่งผลกระทบต่อปัญหาจราจรโดยได้มีการบริหารจัดการอย่างเป็นระบบ พร้อมกันนี้ได้จัดตั้งศูนย์ควบคุมระบบป้องกันน้ําท่วมกรุงเทพมหานคร โดยมีการติดตามข้อมูลสภาพอากาศจากระบบเรดาร์ตรวจอากาศ และระบบตรวจวัดข้อมูลอัตโนมัติตลอดจนการติดตามข้อมูลน้ําท่วมขังจากเจ้าหน้าที่ประจําจุดเสี่ยงน้ําท่วมทั่ว กทม. และเครือข่ายกล้องวงจรปิด พร้อมรับทราบการรายงานสภาพฝน ปริมาณฝน และพื้นที่น้ําท่วมขังรวมทั้งมีการวิเคราะห์ประเมินสถานการณ์แจ้งไปยังหน่วยงานที่เกี่ยวข้องรวมทั้งแจ้งเตือนประชาชนผ่านช่องทางการสื่อสารต่าง ๆ เพื่อให้ประชาชนทุกกลุ่มเป้าหมายได้รับทราบอย่างทั่วถึง
ขณะเดียวกัน กรุงเทพมหานครยังร่วมมือกับสํานักงานตํารวจแห่งชาติโดยมีศูนย์ควบคุมและสื่อสารจราจรในการติดตามข้อมูลสภาพการจราจรจากเครือข่ายกล้องวงจรปิดและเจ้าหน้าที่ประจําจุดเฝ้าระวังตลอด 24 ชั่วโมงพร้อมรับทราบรายงานสภาพปัญหาการจราจรและวิเคราะห์ประเมินสถานการณ์อย่างต่อเนื่องตลอดเวลาและสม่ําเสมอ เพื่อบรรเทาปัญหาการจราจรในช่วงหน้าฝนของปี 61
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- ควรปฏิบัติตัวอย่างไร เมื่อต้องขึ้นลิฟต์ตามสถานที่ต่างๆ ??
วันอาทิตย์ที่ 19 เมษายน 2563
ควรปฏิบัติตัวอย่างไร เมื่อต้องขึ้นลิฟต์ตามสถานที่ต่างๆ ??
ปฏิบัติตามเพื่อความปลอดภัย
Q : ควรปฏิบัติตัวอย่างไร เมื่อต้องขึ้นลิฟต์ตามสถานที่ต่างๆ ??
A : รักษาระยะห่างกับบุคคลอื่นภายในลิฟท์ หลี่กเลี่ยงการสัมผัสราวหรือปุ่มกดด้วยมือเปล่า แต่หากเลี่ยงไม่ได้ภายหลังการสัมผัสให้ล้างมือโดยทันที
รัฐบาลไทย-ข่าวทำเนียบรัฐบาล-เพิ่มค่ารักษาพยาบาลครูเอกชน
วันพุธที่ 4 กันยายน 2562
เพิ่มค่ารักษาพยาบาลครูเอกชน
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ แถลงข่าวภายหลังการประชุมคณะกรรมการกองทุนสงเคราะห์ ครั้งที่ 7/2562
เมื่อวันจันทร์ที่ 2 กันยายน 2562 นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ แถลงข่าวภายหลังการประชุมคณะกรรมการกองทุนสงเคราะห์ ครั้งที่ 7/2562 ณ ห้องประชุมราชวัลลภ โดยมีผู้บริหารกระทรวงศึกษาธิการ และสื่อมวลชน ให้ความสนใจเข้าร่วมจํานวนมาก
รมช.ศึกษาธิการ กล่าวว่า จากการลงพื้นที่รับฟังความต้องการและปัญหาการทํางานของการจัดการศึกษาเอกชน ทําให้ได้รับทราบถึงความเดือดร้อนของครูเอกชนเกี่ยวกับค่ารักษาพยาบาล ซึ่งปัจจุบันค่ารักษาพยาบาลครูเอกชนมีเพดานอยู่ที่ 100,000 บาท ส่งผลให้ครูเอกชนที่เจ็บป่วยด้วยโรคเรื้อรัง เช่น โรคมะเร็ง โรคไต โรคหัวใจ เป็นต้น ได้รับความเดือนร้อนเพราะเป็นโรคที่มีค่ารักษาที่สูง ครูจึงต้องจ่ายค่ารักษาพยาบาลเกินกว่าที่เพดานกําหนด ทําให้ครูบางส่วนตัดสินใจลาออกเพื่อไปใช้สิทธิประกันสุขภาพถ้วนหน้า (บัตรทอง) ของสํานักงานหลักประกันสุขภาพแห่งชาติ (สปสช.) ซึ่งเรื่องนี้ถือว่ากระทบต่อขวัญกําลังใจของครูโรงเรียนเอกชน ซึ่งควรจะต้องมีมาตรฐานวิชาชีพเช่นเดียวกับข้าราชการครู
ดังนั้น ที่ประชุมจึงมีมติปรับเพิ่มเพดานค่ารักษาพยาบาลครูเอกชนจากเดิม ปีละ 100,000 บาท เป็น 150,000 บาทต่อปี มีผลบังคับใช้วันที่ 1 มกราคม 2563 สําหรับครูที่ลาออกไปใช้สิทธิสวัสดิการบัตรทอง ก็สามารถขอกลับเข้ามาใช้สิทธิของกองทุนฯ ได้
นายประสงค์ ชาญวิทย์การ ผู้อํานวยการกองทุนสงเคราะห์ กล่าวว่า เดิมกองทุนฯ มีการขาดทุนสะสม และในเดือนกันยายน ปี 2562 คาดว่าจะขาดทุน 25 ล้านบาท แต่สํานักงานคณะกรรมการส่งเสริมการศึกษาเอกชน (สช.) มีเงินที่รัฐบาลให้การสนับสนุนปีละ 1,400-1,600 ล้านบาท ซึ่งจากเดิมกองทุนฯ จะขอเบิกจ่ายจาก สช. เป็นรายเดือน แต่จากนี้จะขอให้ สช. โอนเงินดังกล่าวมาให้กองทุนฯ บริหารจัดการเอง ทั้งนี้ กองทุนฯ มีแผนจะนําไปลงทุนเพิ่มเติม ซึ่งคาดว่าจะได้ผลกําไรคืนประมาณ 3% หรือ 25 ล้านบาทต่อปี เพื่อนําดอกผลที่ได้มาเป็นสวัสดิการให้กับครูเอกชนต่อไป
นวรัตน์ รามสูต: สรุป/เรียบเรียง/กราฟิก
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ปลัดสุขุม ย้ำผู้บริหารใหม่ ยึดพระราชปณิธานสมเด็จพระมหิตลาธิเบศร อดุลยเดชวิกรม พระบรมราชชนก ซื่อสัตย์ สุจริต ทำงานเชิงรุกเพื่อประชาชนสุขภาพดี
วันเสาร์ที่ 27 ตุลาคม 2561
ปลัดสุขุม ย้ําผู้บริหารใหม่ ยึดพระราชปณิธานสมเด็จพระมหิตลาธิเบศร อดุลยเดชวิกรม พระบรมราชชนก ซื่อสัตย์ สุจริต ทํางานเชิงรุกเพื่อประชาชนสุขภาพดี
ปลัดกระทรวงสาธารณสุข มอบนโยบายผู้บริหารใหม่ ยึดพระราชปณิธานสมเด็จพระมหิตลาธิเบศร อดุลยเดชวิกรม พระบรมราชชนก เป็นหลักในการทํางาน ให้ซื่อสัตย์ สุจริต สามัคคี ทํางานเชิงรุกเพื่อประชาชนสุขภาพดี
นายแพทย์สุขุม กาญจนพิมาย ปลัดกระทรวงสาธารณสุข มอบนโยบายให้กับนายแพทย์สาธารณสุขจังหวัดและผู้อํานวยการโรงพยาบาล ที่เข้ารับตําแหน่งใหม่ในปีงบประมาณ 2562 จํานวน 19 คน ว่า ขอให้ทุกคนยึดพระราชปณิธานสมเด็จพระมหิตลาธิเบศร อดุลยเดชวิกรม พระบรมราชชนก เป็นหลักในการทํางาน “ขอให้ถือผลประโยชน์ส่วนตัวเป็นที่สอง ผลประโยชน์ของเพื่อนมนุษย์เป็นกิจที่หนึ่ง” รวมทั้งให้มีความซื่อสัตย์ สุจริต และระมัดระวังเรื่องการรับผลประโยชน์ ซึ่งอาจทําให้เกิดปัญหาตามมาในอนาคต
นายแพทย์สุขุม กล่าวต่อว่า เป้าหมายในการทํางานที่สําคัญของกระทรวงสาธารณสุข คือ การดูแลสุขภาพพี่น้องประชาชนคนเจ็บป่วยให้มีสุขภาพดี เร่งรัดพัฒนาศักยภาพโรงพยาบาลใน 2 มิติ คือ 1.มิติภายในความปลอดภัยและความสุขของคนในองค์กร ที่เราได้เร่งรัดเป็นอันดับต้นๆ คือ เรื่องบ้านพักเจ้าหน้าที่ที่รัฐบาลเห็นความสําคัญ และสนับงบสนุนงบประมาณ รวมทั้งการสร้างรั้วเพื่อความปลอดภัย นอกจากนั้นให้สร้างความสามัคคีในองค์กรมีการสื่อสารกันแบบพี่น้อง 2. มิติภายนอก ขอให้ทํางานเชิงรุกให้ประชาชนเกิดศรัทธา สร้างเครือข่ายการทํางาน ทั้งโรงพยาบาลชุมชน โรงพยาบาลส่งเสริมสุขภาพตําบล อาสาสมัครสาธารณสุขหมู่บ้าน และประชาชน หาพันธมิตรสนับสนุนการทํางานของโรงพยาบาล
“ผมยินดีให้การสนับสนุนการพัฒนางาน เพื่อประโยชน์ของพี่น้องประชาชน การทําให้ประชาชนได้เข้าถึงบริการก็นับเป็นการทําบุญอย่างหนึ่ง และเมื่อท่านมีโอกาสได้เป็นผู้บริหารระดับสูงขอให้เลือกคนดี ผลักดันคนดี มีความรู้ความสามารถให้มีโอกาสได้ทํางาน รวมทั้งขอให้สร้างเครือข่ายการทํางาน สนับสนุนทีมหมอครอบครัว ช่วยพัฒนาโรงพยาบาลขนาดเล็กให้มีศักยภาพเพียงพอที่จะดูแลประชาชน จะทําให้ลดความแออัด ผู้ป่วยใน หรือผู้ป่วยนอก ของโรงพยาบาลใหญ่” นายแพทย์สุขุมกล่าว
************************************* 27 ตุลาคม 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ นำร่องหลักสูตร “เสริมสร้างเกียรติภูมิข้าราชการ : สำนึกข้าราชการไทยไม่โกง”
วันศุกร์ที่ 18 สิงหาคม 2560
กระทรวงดิจิทัลฯ นําร่องหลักสูตร “เสริมสร้างเกียรติภูมิข้าราชการ : สํานึกข้าราชการไทยไม่โกง”
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษ เกี่ยวกับนโยบายของกระทรวงดิจิทัลฯ ในการส่งเสริมคุณธรรม จริยธรรม การป้องกันและปราบปรามการทุจริต ในโครงการอบรมหลักสูตร “เสริมสร้างเกียรติภูมิข้าราชการ : สํานึกข้าราชการไทยไม่โกง” โดยกระทรวงดิจิทัลฯ ได้ร่วมกับสํานักงานคณะกรรมการข้าราชการพลเรือน (ก.พ.) จัดขึ้นระหว่างวันที่ 17-18 สิงหาคม 2560 ณ โรงแรมมิราเคิล แกรนด์ ถนนวิภาวดีรังสิต กรุงเทพฯ ซึ่งโครงการดังกล่าวมีวัตถุประสงค์เพื่อเสริมสร้างจิตสํานึกของข้าราชการให้มีความมุ่งมั่นในการปฏิบัติหน้าที่เพื่อส่วนรวม ปฏิบัติตน ปฏิบัติงาน ด้วยความซื่อสัตย์สุจริต พร้อมมีบทบาทสําคัญในการป้องกันการทุจริตและการประพฤติมิชอบอย่างมีประสิทธิภาพ โดยสํานักงาน ก.พ. พิจารณาเห็นว่ากระทรวงดิจิทัลฯ เป็นหน่วยงานที่มีการดําเนินการส่งเสริมคุณธรรม จริยธรรมอย่างเข้มแข็งและเป็นรูปธรรม เหมาะแก่การเป็นกระทรวงนําร่องในหลักสูตรดังกล่าว เมื่อวันที่ 17 สิงหาคม 2560 ณ ห้องเมจิก 3 ชั้น 2 โรงแรมมิราเคิล แกรนด์ ถนนวิภาวดีรังสิต กรุงเทพฯ
************************
รัฐบาลไทย-ข่าวทำเนียบรัฐบาล-ยอดขอส่งเสริมปี 2561 เกินเป้าหมายร้อยละ 25 มูลค่าเงินลงทุน 9 แสนล้านบาท
วันพฤหัสบดีที่ 10 มกราคม 2562
ยอดขอส่งเสริมปี 2561 เกินเป้าหมายร้อยละ 25 มูลค่าเงินลงทุน 9 แสนล้านบาท
รองนายกรัฐมนตรี เผยการขอรับส่งเสริมการลงทุนในปี 2561  มูลค่าเงินลงทุน สูงกว่าเป้าหมาย ถึงร้อยละ 25 และเป็นคําขอลงทุนในพื้นที่อีอีซีกว่า 680,000 ล้านบาท
นายสมคิด จาตุศรีพิทักษ์ รองนายกรัฐมนตรี เปิดเผยภายหลังมอบนโยบายการทํางาน และการส่งเสริมการลงทุนในปี 2562 ของสํานักงานคณะกรรมการส่งเสริมการลงทุน (บีโอไอ) ว่า บีโอไอได้รายงานสถานการณ์การลงทุนในปี 2561 ที่ผ่านมา มีนักลงทุนยื่นขอรับส่งเสริมการลงทุนจํานวน 1,626 โครงการ มูลค่าเงินลงทุนรวม 901,770 ล้านบาท สูงกว่าปี 2560 ทั้งจํานวนโครงการและมูลค่าเงินลงทุนโดยจํานวนโครงการเพิ่มขึ้นร้อยละ 3 และมูลค่าเงินลงทุนเพิ่มขึ้นร้อยละ 43
ทั้งนี้ยอดคําขอรับส่งเสริมการลงทุนในปี 2561 มีมูลค่าสูงกว่าเป้าหมายที่ตั้งไว้ที่มูลค่า 720,000 ล้านบาท ร้อยละ25โดยภาพรวมของโครงการที่ขอรับส่งเสริมการลงทุนในปี 2561 พบว่าอยู่ในกลุ่มอุตสาหกรรมเป้าหมายเป็นส่วนใหญ่คิดเป็นร้อยละ 84 หรือ มูลค่าเงินลงทุนกว่า 758,000 ล้านบาท ประกอบด้วย 5 อุตสาหกรรมเป้าหมายใหม่ (New S-curve) ได้แก่ ดิจิทัล การแพทย์ ปิโตรเคมีและเคมีภัณฑ์ที่เป็นมิตรต่อสิ่งแวดล้อม หุ่นยนต์และระบบอัตโนมัติ และอากาศยาน เงินลงทุนรวม 539,000 ล้านบาท และ5 อุตสาหกรรมเป้าหมายเดิม (First S-Curve) ได้แก่ การเกษตรและเทคโนโลยีชีวภาพ เครื่องใช้ไฟฟ้าและอิเล็กทรอนิกส์ ยานยนต์และชิ้นส่วน ท่องเที่ยว และแปรรูปอาหาร เงินลงทุนรวม 219,000 ล้านบาท
“ในช่วงไตรมาสสุดท้ายมีโครงการลงทุนขนาดใหญ่ในกลุ่มอุตสาหกรรมปิโตรเคมีและเคมีภัณฑ์ที่เป็นมิตรกับสิ่งแวดล้อม และกลุ่มยานยนต์หลายรายมายื่นขอรับส่งเสริมในกิจการผลิตรถยนต์พลังงานไฟฟ้า หรืออีวี ซึ่งมาตรการส่งเสริมจะสิ้นสุดในปี 2561 จึงทําให้มูลค่าคําขอในปีที่ผ่านมาสูงกว่าเป้าหมายที่ตั้งไว้ถึงร้อยละ 25” นายสมคิด กล่าว
สําหรับการขอรับส่งเสริมการลงทุนในพื้นที่เขตพัฒนาพิเศษภาคตะวันออก หรือ อีอีซี พบว่า มีโครงการยื่นขอรับส่งเสริมจํานวน 422 โครงการ มูลค่าเงินลงทุนรวม 683,910 ล้านบาท เป็นคําขอลงทุนในพื้นที่จังหวัดชลบุรีมากที่สุดจํานวน 193 โครงการ เงินลงทุนรวม 576,910 ล้านบาท ตามด้วยจังหวัดระยอง 156 โครงการ เงินลงทุนรวม 58,700 ล้านบาท และจังหวัดฉะเชิงเทราจํานวน 73 โครงการ เงินลงทุนรวม 48,300 ล้านบาท
นางสาวดวงใจ อัศวจินตจิตร์ เลขาธิการบีโอไอ กล่าวว่า สําหรับปี 2562 บีโอไอจะเดินหน้ามุ่งเน้นชักจูงส่งเสริมการลงทุนในกลุ่มอุตสาหกรรมเป้าหมายต่อไป โดยเฉพาะอุตสาหกรรมที่ใช้เทคโนโลยีขั้นสูง และเป็นอุตสาหกรรมที่ไทยมีศักยภาพ
สําหรับแผนชักจูงการลงทุนของระหว่างเดือนมกราคม-กันยายน 2562 ประกอบด้วยการจัดกิจกรรมชักจูงการลงทุนในประเทศเป้าหมาย เช่น ญี่ปุ่น จีน เกาหลี สหรัฐอเมริกา และกลุ่มยุโรป โดยจะใช้กลยุทธ์เจาะลึกให้รายละเอียดและข้อมูลเป็นรายบริษัท เพื่อสร้างความเข้าใจในนโยบายส่งเสริมการลงทุนแบบเชิงลึกมากขึ้น โดยเฉพาะข้อมูลเกี่ยวกับการลงทุนในพื้นที่อีอีซีที่เป็นจุดแข็งของประเทศไทยเพื่อพิจารณาประกอบการตัดสินใจลงทุน
******************************************************************
รัฐบาลไทย-ข่าวทำเนียบรัฐบาล-นายกรัฐมนตรีแถลงร่างงบประมาณรายจ่ายประจำปีงบประมาณ พ.ศ. 2561
วันพฤหัสบดีที่ 8 มิถุนายน 2560
นายกรัฐมนตรีแถลงร่างงบประมาณรายจ่ายประจําปีงบประมาณ พ.ศ. 2561
นายกรัฐมนตรีแถลงร่างงบประมาณรายจ่ายประจําปีงบประมาณ พ.ศ. 2561